CELEX: 32006D0673
Language: sk
Date: 2006-10-05 00:00:00
Title: 2006/673/ES: Rozhodnutie Komisie z  5. októbra 2006 , ktorým sa mení a dopĺňa rozhodnutie 2003/43/ES ustanovujúce triedy reakcie na oheň pre určité stavebné výrobky, pokiaľ ide o sadrokartónové dosky [oznámené pod číslom K(2006) 4360]   (Text s významom pre EHP)

7.10.2006   
            
            
               SK
            
            
               Úradný vestník Európskej únie
            
            
               L 276/77
            
         ROZHODNUTIE KOMISIE
   z 5. októbra 2006,
   ktorým sa mení a dopĺňa rozhodnutie 2003/43/ES ustanovujúce triedy reakcie na oheň pre určité stavebné výrobky, pokiaľ ide o sadrokartónové dosky
   [oznámené pod číslom K(2006) 4360]
   (Text s významom pre EHP)
   (2006/673/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 89/106/EHS z 21. decembra 1988 o aproximácii zákonov, iných právnych predpisov a správnych opatrení členských štátov vzťahujúcich sa na stavebné výrobky (1), a najmä na jej článok 20 ods. 2,
   keďže:
   
               (1)
            
            
               Rozhodnutie Komisie 2003/43/ES (2) ustanovuje triedy reakcie na oheň pre určité stavebné výrobky, a to pre výrobky z dosiek na báze dreva.
            
         
               (2)
            
            
               Rozhodnutie 2003/43/ES bude upravené tak, aby sa zohľadnil technický pokrok týkajúci sa sadrokartónových dosiek.
            
         
               (3)
            
            
               Rozhodnutie 2003/43/ES by sa preto malo zodpovedajúcim spôsobom zmeniť a doplniť.
            
         
               (4)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre stavebníctvo,
            
         PRIJALA TOTO ROZHODNUTIE:
   Článok 1
   Príloha k rozhodnutiu 2003/43/ES sa mení a dopĺňa tak, ako je ustanovené v prílohe k tomuto rozhodnutiu.
   Článok 2
   Toto rozhodnutie je určené členským štátom.
   
      V Bruseli 5. októbra 2006
      
         
            Za Komisiu
         
         Günter VERHEUGEN
         
            podpredseda
         
      
   
   
      (1)  Ú. v. ES L 40, 11.2.1989, s. 12. Smernica naposledy zmenená a doplnená rozhodnutím Komisie 2006/190/ES (Ú. v. EÚ L 66, 8.3.2006, s. 47).
   
      (2)  Ú. v. ES L 13, 18.1.2003, s. 35. Rozhodnutie zmenené a doplnené rozhodnutím 2003/593/ES (Ú. v. EÚ L 201, 8.8.2003, s. 25).
   
      PRÍLOHA
      V prílohe k rozhodnutiu 2003/43/ES sa tabuľka 2 a poznámka nahrádzajú takto:
      
         „TABUĽKA 2
         Triedy reakcie na oheň pre sadrokartónové dosky
         
                     Sadrokartónová doska
                  
                  
                     Nominálna hrúbka dosky (mm)
                  
                  
                     Sadrokartónové jadro
                  
                  
                     Gramáž papiera (1)
                     
                     (g/m2)
                  
                  
                     Podklad
                  
                  
                     Trieda (2) (okrem podlahovín)
                  
               
                     Hustota (kg/m3)
                  
                  
                     Trieda reakcie na oheň
                  
               
                     V zhode s EN 520 (okrem perforovaných dosiek)
                  
                  
                     ≥ 6,5 < 9,5
                  
                  
                     ≥ 800
                  
                  
                     A1
                  
                  
                     ≤ 220
                  
                  
                     akýkoľvek výrobok na báze dreva s hustotou ≥ 400 kg/m3 alebo akýkoľvek iný výrobok najmenej triedy A2-s1, d0
                  
                  
                     A2-s1, d0
                  
               
                     > 220 ≤ 320
                  
                  
                     B-s1, d0
                  
               
                     ≥ 9,5
                  
                  
                     ≥ 600
                  
                  
                     ≤ 220
                  
                  
                     akýkoľvek výrobok na báze dreva s hustotou ≥ 400 kg/m3 alebo akýkoľvek iný výrobok najmenej triedy A2-s1, d0 alebo akýkoľvek iný izolačný výrobok najmenej triedy E-d2 namontovaný spôsobom 1
                  
                  
                     A2-s1, d0
                  
               
                     > 220 ≤ 320
                  
                  
                     B-s1, d0
                  
               Poznámka:   Montáž a upevnenie
         Sadrokartónové dosky (ďalej ‚,dosky’) sa majú montovať a pripevňovať jedným z týchto troch spôsobov:
         
                      
                  
                  
                     
                        Spôsob 1 – Mechanické pripevnenie k podkladovej konštrukcii
                     
                     Dosky alebo (v prípade viacvrstvových systémov) aspoň najvrchnejšia vrstva dosiek sa majú mechanicky pripevniť ku kovovej podkladovej konštrukcii (zhotovenej z prvkov opísaných v EN 14195) alebo k drevenej podkladovej konštrukcii (podľa EN 336 a EN 1995-1-1).
                     Ak sú nosné prvky podkladovej konštrukcie orientované iba v jednom smere, maximálne rozpätie medzi prvkami nemá presiahnuť 50-násobok hrúbky dosiek.
                     Ak sú nosné prvky podkladovej konštrukcie orientované v dvoch smeroch, maximálne rozpätie v žiadnom smere nemá presiahnuť 100-násobok hrúbky dosiek.
                     Mechanickými upevňovacími prostriedkami majú byť skrutky, skoby alebo klince, ktorými sa majú dosky pripevniť v smere hrúbky k podkladovej konštrukcii pozdĺž každého nosného prvku vo vzájomnej vzdialenosti maximálne 300 mm.
                     Za doskami sa môže nachádzať vzduchová medzera alebo izolačný výrobok. Podkladom môže byť:
                     
                                 a)
                              
                              
                                 akýkoľvek výrobok na báze dreva s hustotou ≥ 400 kg/m3 alebo akýkoľvek iný výrobok najmenej triedy A2-s1, d0, v prípade, že ide o dosky s nominálnou hrúbkou ≥ 6,5 mm a < 9,5 mm a hustotou jadra ≥ 800 kg/m3, alebo
                              
                           
                                 b)
                              
                              
                                 akýkoľvek výrobok na báze dreva s hustotou ≥ 400 kg/m3, alebo akýkoľvek iný výrobok najmenej triedy A2-s1, d0, v prípade, že ide o dosky s nominálnou hrúbkou ≥ 9,5 mm a hustotou jadra ≥ 600 kg/m3, alebo
                              
                           
                                 c)
                              
                              
                                 akýkoľvek izolačný výrobok najmenej triedy E-d2 v prípade, že ide o dosky s nominálnou hrúbkou ≥ 9,5 mm a hustotou jadra ≥ 600 kg/m3.
                              
                           Každý spoj medzi susednými doskami má mať škáru širokú ≤ 4 mm. Platí to pre všetky spoje bez ohľadu na to, či sú, alebo nie sú priamo podopierané prvkami podkladovej konštrukcie, alebo či sú, alebo nie sú vyplnené tesniacim materiálom.
                     V prípadoch a) a b) sa každý spoj medzi susednými doskami, ktorý nie je priamo podopieraný prvkom podkladovej konštrukcie a ktorý má škáru širokú > 1 mm, má vyplniť tesniacim materiálom podľa EN 13963 (ostatné spoje môžu ostať nevyplnené).
                     V prípade c) sa všetky spoje medzi susednými doskami majú úplne vyplniť tesniacim materiálom podľa EN 13963.
                  
               
                      
                  
                  
                     
                        Spôsob 2 – Mechanické pripevnenie k tuhému podkladu na báze dreva
                     
                     Dosky sa majú mechanicky pripevniť k tuhému podkladu na báze dreva, ktorý má hustotu ≥ 400 kg/m3.
                     Medzi doskami a podkladom nesmie byť žiadna dutina.
                     Mechanickými upevňovacími prostriedkami majú byť skrutky, skoby alebo klince. Vzájomná vzdialenosť medzi nimi má zodpovedať pravidlám stanoveným pre spôsob 1.
                     Každý spoj medzi susednými doskami má mať škáru širokú ≤ 4 mm a môže ostať nevyplnený.
                  
               
                      
                  
                  
                     
                        Spôsob 3 – Mechanické pripevnenie alebo prilepenie k tuhému podkladu (suchá omietka)
                     
                     Dosky sa majú priamo pripevniť k tuhému podkladu s triedou reakcie na oheň najmenej A2-s1, d0.
                     Dosky sa môžu pripevniť pomocou skrutiek alebo klincov v smere hrúbky dosiek do tuhého podkladu alebo sa môžu prilepiť k podkladu pomocou ‚,terčov’ z lepiacej zmesi na báze sadry podľa EN 14496.
                     Vo všetkých prípadoch sa majú upevňovacie skrutky alebo klince, alebo lepiace ‚terče’ umiestniť horizontálne aj vertikálne vo vzájomnej vzdialenosti maximálne 600 mm.
                     Všetky spoje medzi susednými doskami môžu ostať nevyplnené.“
                  
               
      
         (1)  Určené podľa EN ISO 536 a najviac s 5 % obsahom organickej prísady.
      
         (2)  Triedy tak, ako sú stanovené v tabuľke 1 prílohy k rozhodnutiu 2000/147/ES.